**Doklady k žiadosti o obnovenie prechodného pobytu na účel osobitnej činnosti**

K žiadosti o obnovenie prechodného pobytu na území SR na účel osobitnej činnosti je štátny príslušník tretej krajiny povinný predložiť:

1. jednu aktuálnu fotografiu 3 x 3,5 cm
2. platný cestovný doklad
3. **účel pobytu**
4. potvrdenie školy alebo inej vzdelávacej inštitúcie o výkone lektorskej činnosti, ak ide o lektorskú činnosť,
5. potvrdenie orgánu štátnej správy (MK SR) alebo umeleckej agentúry, ak ide o umeleckú činnosť,
6. potvrdenie športovej organizácie alebo príslušného orgánu štátnej správy (MK SR), ak ide o športovú činnosť,
7. potvrdenie o stáži, ktoré obsahuje:

- opis programu odbornej prípravy vrátane vzdelávacieho cieľa,

- dĺžku trvania odbornej prípravy,

- podmienky umiestnenia a dohľadu v rámci stáže,

- pracovný čas stáže a

- právny vzťah medzi stážistom a prijímajúcou organizáciou,

1. potvrdenie orgánu štátnej správy (príslušného ministerstva), v ktorého pôsobnosti je výkon činnosti podľa programov schválených vládou SR alebo programov EÚ alebo potvrdením organizácie administratívne zabezpečujúcej takýto program na základe zmluvy s príslušným orgánom štátnej správy, ak ide o činnosť v rámci programov vlády SR a EÚ,
2. medzinárodná zmluva, potvrdenie orgánu štátnej správy, v ktorého pôsobnosti je výkon činnosti programov schválených vládou SR alebo programov EÚ alebo potvrdením organizácie administratívne zabezpečujúcej takýto program na základe zmluvy s príslušným orgánom štátnej správy,
3. potvrdenie zdravotníckeho zariadenia o poskytovaní zdravotnej starostlivosti alebo dokladom o potrebe sprevádzania, ak ide o poskytnutie zdravotnej starostlivosti,
4. dohoda s prijímajúcou organizáciou zodpovednou za program dobrovoľníckej služby, ktorá obsahuje:

- opis programu dobrovoľníckej služby,

- dĺžku jej trvania,

- podmienky umiestnenia a dohľadu v rámci dobrovoľníckej služby,

- čas venovaný dobrovoľníctvu,

- potvrdenie štatutárneho orgánu prijímajúcej organizácie o finančnom a hmotnom zabezpečení počas trvania dobrovoľníckej služby a

- v prípade potreby rozsah školení, ktoré štátny príslušník tretej krajiny absolvuje.

1. potvrdenie príslušného orgánu štátnej správy o vykonávaní novinárskej činnosti novinára akreditovaného v SR alebo dokladom o akreditácii novinára pôsobiaceho v SR.

Ak pôjde o stáž v rámci vysokoškolského štúdia mimo územia SR alebo do dvoch rokov po skončení vysokoškolského štúdia mimo územia SR, štátny príslušník tretej krajiny k žiadosti o udelenie prechodného pobytu na účel osobitnej činnosti predloží:

1. záväzok prijímajúcej organizácie uhradiť náklady spojené s administratívnym vyhostením štátneho príslušníka tretej krajiny,

2. vysokoškolský diplom (nie starší ako dva roky v čase podania žiadosti o pobyt) a rozhodnutie o uznaní dokladu o vzdelaní štátneho príslušníka tretej krajiny, alebo

3. potvrdenie vysokej školy o pribiehajúcom vysokoškolskom štúdiu štátneho príslušníka tretej krajiny.

c) **finančné zabezpečenie pobytu**

1. potvrdenie o zostatku na účte vedenom v banke na meno štátneho príslušníka tretej krajiny alebo potvrdenie štatutárneho orgánu právnickej osoby o finančnom a hmotnom zabezpečení štátneho príslušníka tretej krajiny počas jeho pobytu,
2. potvrdenie orgánu štátnej správy, v ktorého pôsobnosti je výkon činnosti podľa programov schválených vládou SR alebo programov EÚ alebo potvrdenie organizácie administratívne zabezpečujúcej takýto program na základe zmluvy s príslušným orgánom štátnej správy, pokiaľ je v ňom uvedené aj finančné zabezpečenie pobytu.
3. **zdravotné poistenie**
4. potvrdenie na meno cudzinca o tom, že je zdravotne poistený na území SR alebo že má poistenú úhradu liečebných nákladov na území SR.
5. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

*Doklad o účele pobytu nedokladá štátny príslušník tretej krajiny, ak skutočnosti preukázané dokladom o účele pobytu zostali nezmenené.*

*Doklad potvrdzujúci zabezpečenie ubytovania nedokladá štátny príslušník tretej krajiny, ktorý žiada o udelenie prechodného pobytu:*

*- podľa § 25 ods. 1 písm. d) zákona o pobyte cudzincov (stáž v rámci vysokoškolského štúdia mimo územia SR alebo do dvoch rokov po skončení vysokoškolského štúdia mimo územia SR, alebo*

*- ak ide o štátneho príslušníka tretej krajiny podľa § 25 ods. 1 písm. h) zákona o pobyte cudzincov a vykonáva dobrovoľnícku službu v Európskej dobrovoľníckej službe.*

 *Doklady uvedené pod písmenami c) až  f)* ***nesmú*** *byť staršie ako 90 dní; to neplatí ak pôjde o medzinárodnú zmluvu uvedenú v písmene c) bode 6, ktorá môže byť staršia ako 90 dní.*